32006D0271
L 099/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 април 2006 година
за изменение на Решение 2002/613/ЕО относно одобрените центрове за събиране на сперма от свине в Канада
(нотифицирано под номер C(2006) 1258)
(текст от значение за ЕИП)
(2006/271/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/429/ЕИО на Съвета от 26 юни 1990 г. за определяне на ветеринарно-санитарните изисквания, приложими при търговията вътре в Общността и при вноса на сперма от домашни животни от рода на свинете (1), и по-специално член 8, параграф 1 от нея,
като има предвид, че:
(1)
Решение 2002/613/ЕО на Комисията от 19 юли 2002 г. за определяне на условията за внос на сперма от домашни животни от рода на свинете (2) въвежда списък с имена на трети страни, включително Канада, от които държавите-членки имат право да внасят сперма от домашни животни от вида на свинете.
(2)
Канада потърси възможността да бъде внесено изменение в списъка с имена на центрове за събиране и съхранение на сперма, одобрен по смисъла на Решение 2002/613/ЕО, за вписванията за тази страна.
(3)
Канада предостави гаранции за съответствие с подходящите правила, определени в Директива 90/429/ЕИО, и новият център, който следваше да се допише в списъка, беше официално одобрен за износ в Общността от ветеринарните служби на Канада.
(4)
Решение 2002/613/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение V към Решение № 2002/613/ЕО се изменя в съответствие с приложението към настоящото решение.
Член 2
Настоящото решение се прилага от 10 април 2006 г.
Член 3
Адресати на настоящото решение са държавите-членки.
Съставено в Брюксел на 5 април 2006 година.